《环翠楼为危子绎作》
明代·张以宁

新搆清溪溪上山，天开罨画翠回环。栏横星汉高寒外，坐入烟岚晻霭间。

衣桁暖生云淰淰，琴床清滴雨斑斑。癯儒夙有楼居好，归欲从之结大还。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。